Lo-Renz-O/malagasy-sentence huggingface dataset:
Tanjona amin’ny ambaratonga faharoa ny fampianarana ny taranja malagasy any amin ny ambaratonga faharoa fototra kosa dia mamolavola ny mpianatra ho tia sy hikolo ny harentsaina malagasy ary manakatra ny lanjan izany ho an ny hafa. Afaka mampihatra ny fahalalana norantoviny eo amin ny fiainany izy ary manana paikady hiatrehany ny asany. Afaka mampiasa ny teny malagasy na am-bava izany na an-tsoratra amin ny maha fitaovan-tserasera azy. Raha ny tanjona natao hotratrarina amin ny fampianarana ny taranja malagasy any amin ny lisea io indray no jerena dia misongadina ao tokoa ny momba ny fampiasana ny teny amin ny maha fitaovan-tserasera azy. Saingy ny olana dia tsy voamarika ao amin ny fandaharam-pianarana loatra ny fomba tena fampiasana ny teny ho enti-miserasera na am- bava izany na an-tsoratra. Matetika dia hararaotina ao anaty fianarana lohahevitra na mandritra ny famelabeleren-kevitra ataon ny mpianatra ny fifanakalozan-kevitra atao. Asaina mampiasa ny teny mampiasa ny teny amin ny maha fitaovan-tserasera azy ny mpianatra na am-bava izany na an-tsoratra. Ny mpampianatra anefa tsy nampianatra fahalalana fototra tokony hananana momba ny serasera mialoha izany. Tsy mahagaga noho izany raha toa ka tsy mifanaraka amin ny tanjona andrasana ny vokatra azo any amin ny fiafaran ny ambaratonga faharoa raha eo amin ny fahafehezana ny lafiny sersera no jerena.
Araka ny efa nambara tany aloha, dia antoky ny fahombiazan’ny mpianatra amin’ny fianarana ny vaky boky. Toa tsy liana amin’izany anefa ny ankamaroan’ireo mpianatra marenina. Koa mba ho fanampiana azy ireo ho tia vaky boky, indrindra moa fa ireo boky voatondron’ny fandaharam-pianarana, dia hisy tolo-kevitra vitsivitsy haroso eto ambany. Nandritra ny fanaraha-maso nataonay tao amin’ny trano famakiam-bokin’ny sekoly, dia nahamarika izahay, fa ireo boky misy sary no manavanana ny mpianatra ny famakiana azy. Tsikaritra tamin’izany fa ny sary no dinihiny mialoha, fantariny ary izay izy vao mamaky ny lahatsoratra eo ambany. Izany toe-javatra izany no nanosika anay hanome tolo-kevitra ho an’ireo tompon’andraikitra. Tsy inona izany fa ny famolavolana sy fandrafetana boky fianarana voaravaka sary. Raha azo atao aza, dia atao an-tsary avokoa ny lesona. Heverina fa hanintona sy hahaliana ny mpianatra tokoa izany. Ilana fandaminana tsara anefa ny boky toy
Foto-pivelomana, manaraka ny fambolena, ho an’ny mponina ambanivohitra ny fitrandrahana ireo harena avy amin’ny ala. Mitrandraka izany ny olona na ho an’ny filana eo an-toerana kitay, arina, akora samihafa amin’ny fananganana fotodrafitrasa na ny fitakiana avy any ivelany arina, hazo fisaka, akora sarobidy noho ny tsy fanarahana ny fepetra amin’ny fitrandrahana ny ala dia tsy voafehin’ny mpampiasa azy ny fanimbana ataony izay fototry ny fahapotehana voalohany indrindra. Ny fanaovana arina, ohatra, dia mampitombo ny fifaninana eo amin’ny mpikapa ala noho ny vidiny lafo dia lafo tokoa, izay miteraka azy ireo hanitatra ny faritra ikapana ny hazo ary atao tsy amim-piheverana intsony.
Ny eklezia episkopaly malagasy manana fikambanana manokana misahana ny fahasalamana izy ireo, ary mitaiza sy manabe ny olona handrindra sy handamina ny fiainam-pianakaviana amin’ny fomba voajanahary io fikambanana io. Araka izany, tsy mamporisika ny olona hampiasa fitaovana maoderina izy kanefa tsy mandà kosa ny fandrindram- piterahana. Ny fiangonan’i jesoa kristy eto madagasikara manana sampan-draharaha manokana mikarakara ny sehatra sôsialin’ny mpino kristianina ity fiangonana ity, izay antsoina hoe saf fjkm na sampan’asa fahasalamana ao amin’ny fjkm. Manentana sy manabe ny olona ihany koa izy io handrindra ny fiterahana. Ny fomba ampiasaina indray dia miankina tanteraka amin’ny tsirairay ny fandraisana andraikitra amin’izany. Aminy, ny fanalan-jaza no tena tsipahiny tanteraka. Ny fiangonana adventiste ny fiangonana adventiste dia manohana ny fandrindram-piterahana. Efa manana sampana miandraikitra ny fahasalamana izy ireo izay antsoina hoe departemantan’ny fahasalamana , eny soamanandrariny antananarivo no foibeny. Misy fiofanana ara-pahasalamana atolony ny mpino amin’izany ary ao anatin’izany ny fandrindram-piterahana. Manome fanofanana ireo tompon’andraikitra ara-pahasalamana izay misahana ny fandrindram-piterahana izy ireo ary mampiasa ireo karazana fomba fanabeazana aizana rehetra na ara- boajanahary izany na narafitra. Ny flm ho an’ny fiangonana loterana kosa dia mampiasa ary manofana olona ho amin’ny fandrindram-piterahana ny sampan’asa loterana momba ny fahasalamana na ny salfa miezaka manaparitaka izany amin’ny faritra maro ananany fari-piadidina ity sampana ity ary azo lazaina fa imasoany tokoa izany. Amin’ny ankapobeny, manoro sy mampahafantatra ireo tanora vao hanorin- tokantrano ny amin’ny fisian’ny fomba fanakanana anaka ny fiangonana. Manome toro-hevitra feno ho an’ny vehivavy maniry ny tsy hiteraka intsony, ny
Ny toe-java-misy amin’ny fampianarana ambaratonga faharoa ao amin’ny dingana faharoa hizara efatra izany ny fandinihana etoana, ka ny roa amin’ny ankapobeany miankina sy tsy miankina. Toa izany koa amin’ny fampianarana teknika; miankina sy tsy miankina.
Ny fehezan- teny miseho amin’ ny alalan’ ny oha- pitenenana na ohabolana, ny fehezan- teny mampihomehy, ary ny fehezan- teny nalaina tao amin’ ny baiboly sy ireo fehezan- teny narafitra ho toy ny tononkalo na hira, ankoatry ny fehezan- teny tsotra no tena manavanana ny mpanoratra. A. Fehezan-teny miendrika oha- pitenenana
Mahatsiaro tena ho voailika amin’ny lafiny maro ny tanora amin’izao fotoana izao. Mitaraina mafy izy ireo noho izany. Mialoha ny hahitana ireo endri-panilihana tsikaritry ny tanora anefa, dia tsara raha hofaritana mialoha ny amin’ny atao hoe tanora manaraka izany dia tokony ho fantatra ihany koa ny toetra amam-pihetsiny mifandraika amin’ny salan-taonany.
Isan’andro. Izy daholo no mpanao ny raharaha rehetra ao an-tokantrano; saingy nantsafain-dramily hatrany hoe tsy an’asa , noho izy tsy nampidi-bola. Noroahin-dramily i tsiry, rehefa nahazo famindran-toerana tamin’ny asany izy. Ratsy vintana mantsy, hono, ka mampihemotra ny fidiram-bolany very tanteraka ny tsikalankalam-pihavanana , fa resin’ny tsikalankalam-bola rehefa niala tao an-tranon’ny anabaviny i tsiry dia nirenireny tsy nahita haleha, saika hanampy isa ireo tsy manan-kialofana matory eny an-tsisin-dalana. Nony alina anefa ny andro dia nanapa-kevitra ny hanaraka tovovavy mpivaro-tena iray teny tsaralalàna any an-tranony izy. Sitrany ahay trano hatoriana, hoy izy, na dia ho iny alina iny ihany aza! Akory anefa ny hagagany raha nahita an’i mino indray tao an-tranon’i meja, ilay tovovavy narahiny. I mino, tovovavy nifankatia tamin’i tsiry fony izy mbola nianatra teny ankatso. Nandao azy moa io olon-tiany io, noho ny fahitany vahiny iray; ary lasa mpivaro-tena izy taty aoriana marary imino ankehitriny, voan’ny areti-mandoza vokatry ny asa nataony. Nampifanenain’ny kisendrasendra indray izy roa, rehefa samy natopatopan’ny onjam- piainana. Niverina indray ny fifankatiavan’izy roa, natambatry ny fahantrana. Mainka koa nampitotototo an’itsiry hitady karama ny tsy fahasalaman’i mino. Tsy hitan’i mino intsony ny hanasitranany ilay tsikalankalam-pitia , izay efa natakalony tsikalankalam-bola hany heriny nanafatra an’itsiry hihavana amin’imeja hatrany, raha tonga izay fotoana hahafatesany. Efa tena teo an-dalam-pahakiviana itsiry no nahita asa ho azy i meja. Mpiambina tao amin’ingahy aziz, karana lehibe iray mpivarotra eny tsaralalana, no nataony. Kely ny karama, mafy ny asa, maro ny tsy rariny ampiharin’ny mpampiasa. Tsy maintsy ihafiana anefa ireny, noho ny tsikalankalam-bola ilaina fatratra amin’ny fiainana. Vokatr’izany, dia nalaim-panahy nanondrana horonan-damba an-tsokosoko niaraka tamin’ifano izy, na dia tsy sitrany tanteraka aza ny hanao izany. Nananatra azy ireo matetika rakotovao lehiben’ny mpiambina, sady mpiara -miasa ao ihany. Nanahy mantsy izy sao ho tongan’i fano hanaonao foana i tsiry. Taty aoriana, dia tafakatra teo amin’ny toeran’ny mpanao kaonty i tsiry. Nisolo toerana an-drandria, izay voatery nesorina fa tsy salama. Nanafatra azy mafy ifano, sao misy hevitra fonosiny ny fiovan’ingahy lehibe tampoka amin’itsiry. Tokony hitandrina fatratra izy, araka izany, hoy i fano. Noheverin’i tsiry ho fialonana ny toerany anefa izany ka tsy dia nasiany lanjany loatra.
Tanjona manokana tanjona ara-pahalalana mpianatra mahalala ny toetra iavahan’ny angano sy ny lovan-tsofina tanjona ara-pahaiza-manao mpianatra mahay mampita ny lovantsofina notantaraina aminy am-bava na an-tsoratra nefa tsy manova ny vontoatin’ny tantara notantaraina taminy. Tanjona ara-toetra amam-pihetsika mpianatra afaka maneho avy hatrany ny mahazava-dehibe ny fanajana ny hafa manomboka eo an-dakilasy avy eo eny amin’ny fiaraha-monina misy azy.
Ny saina no amboarina voalohany rehefa miroso eo amin’ny sehatry ny fanambadiana hanaiky izay rehetra fiovana mety hitranga. Araka ny hita sy re any anatin’ireny fomba malagasy ireny , dia miara-mandidy sy miara- manapaka ny tokantrano ny mpivady. Ny lehilahy no mitady vola sy mamelona , ny vehivavy kosa misahana ny raharaha ao an-tokantrano. Asehon’ny mpanoratra tamin’ny tokantranon’i bako sy i tiaray izany i tiaray nitady vola sy nanome toky aza manahy foana fa voaantoko ny fivelomantsika! 186. Izany hoe, na dia miasa aza ny vehivavy, ny vola ampidirin’ny lehilahy ao an-trano, dia tokony haantoka ny fiainan’ny mpianakavy, satria izy no lohan’ny tokantrano ary miantehitra aminy ny vady aman-janany.
Efa nobaikoiko no sady nokoloiko ny feo tsy hangovitra mba ts isy mihodivitra ny hafatra ampitaina ny tiana ho lazaina raha sendra ianao manatona handroso tsy voasakana v. A. Tak 19; and 2 tsy izany ihany fa hafa noho ny feo rehetra norenesina ny feon ny olon-tiana. Ny toetran ilay fiteny no itiavana azy. Toy izao no ambaran-drabenja solomon ao amin ny ny feonao samy tiako raha vao hira no mitsoka any ho any, ary n inona ataoko dia voapetrako avy hatrany. Saingy mbola misy iray sarobidy sy lalaina feo malefaka fanonja, hira tiako sady mamiko feon ilay natao ho ahy eto an-tanin ny miaina 77
Io ohatra 63 io kosa dia resaka toa zary tenany atao amin’olona mpandalo na olona izay misy dia alehany. Afaka manararaotra izany toe-javatra izany ilay mpiteny ka mangataka ny fiarahana amin’ilay olon-tiany saingy tsy sahiny ny mamaky izany fitiavana izany. Dia manara-dia eny ihany no ataony. Mety efa fantatr’ilay zazavavy io fihetsiny io ka raha manam-pitiavana ilay zazavavy dia miandry azy ary manaiky ny hiaraka aminy amin’izay alehany.
Ny tombana an-tsoratra ny tombana an-tsoratra dia famantarana ny fari-pahalalana ananan’ny mpianatra momba ireo lesona vita tao anatina fe-potoana voafaritra, izay mety ho isam-bolana naisan- telo volana. Raha eo amin’ny taranja malagasy dia ny fanadihadiana lahatsoratra sy ny famakafakan-kevitra no mibahana ao anatinin’izany tombana izany. Ireo endika isehoan’ny tombana an-tsoratra ireo no mitana salanisa ambony eo amin’ny fanadinam-panjakana. Eo ihany koa ireo fanontaniana manodidina ny vontoatim-pampianarana. Azo anontaniana ao anatin’izany avokoa izay mahakasika ny lesona rehetra. Tsy mila famalavahana lava be kosa anefa izany. Atao an-tsoratra avokoa izany ka tsy ny fahaizana maneho izay valiny andrasana ihany no tsaraina fa omena lanja ihany koa ny fitsipi-pitenenana. Ny tombana an-tsoratra dia sady azo raisina ho tombana fandrefesana ny fahalalana efa ananan’ny mpianatra, no azo ampiasaina ho tombana famolavolana. Any am-paran’ny fampianarana dia manao fanadinam- panjakana ireo mpianatra taona fahatelo ka ity endrika an-tsoratra ity no ataon’izy ireo. Ity tombana an-tsoratra ity no mibahan-toerana eo amin’ny fampianarana ny taranja malagasy.
Tsy voajanahary amin’ny poezia malagasy ny rima. Raha toa ka izany dia narakitry ny ntaolo tamin’ny hira teraka ho azy ny rima, tahaka ny fisian’ny paika sy ngadona, ny fifandanjan-toerana, ny fifanandrifiana mpaka tahaka sy mpandray volonteny ny teny malagasy, ary fatratra raha hamorona haingana teny vaovao amin’ny toetra voa-janaharin’ilay zavatra. Raha misy zava-baovao ka tsy mbola misy teny iantsoana azy dia tsy maintsy ahitany teny mahalaza tanteraka ny toetrany feo, tarehy, loko hita araka izany, fa manan-danja lehibe, amin’ny famoronana poezia malagasy ny fahafantarana ny toetran’ny teny malagasy, ny ainy, ny heriny, ny fanahy am-pamoronana ikoizana ao aminy. Fa ankoatra izany dia ilaina koa ny fahafantarana ny toe-tsaina malagasy.
Ny andrisihana ny mpifanandrina eto dia ny hanamontsana izay mifanandrina aminy hatrany izany hoe hiezaka sy hanatsara ary hanitatra ny ambaindain’ny fahaiza-miteniny. Mampiasa ny anaphore na tamberin-teny andoham-pehezan-teny mifanesy ny elanelam-panahy hanonganany io fifamalian-drafi-pehezan-teny io, ka ilay matoanteny mandidy ataovy no atamberiny. Izany dia ho fanamafisana sy fanerena ny mpifanandrina tsy hanaiky ho resy fa handresy hatrany. Ny farim-peo dia toetran’ny olona efa reraka miteny, ny vaky amponga dia tsy afa-manohy lanonana intsony, ny tsy mahazaka lamba sy tsy maharay tena dia ny olona resy sy menatra. Ny fihetsika kendrena hananan’ny mpifanandrina izany dia ny ho mpandresy ka handalina sy hikaroka hatrany.
Sanatria, tsy atao toy ny vato an-tsindry nahazana akory ny sekoly manontolo, ny mpampianatra rehetra, indrindra ireo ato amin’ny sampana teny malagasy, izay nanabe, nanitsy, nanoro, nitarika anay nandritra ny dimy taona ngarangidina. Nanao izay hampivelatra hatrany tao anatinay ny fitiavana sy ny fanandratana ary ny fampitiavana ny teny malagasy. Hahita fifaliana sy fahombiazana ary fahasoavana hatrany anie ianareo amin’ny asa ambony sy be voninahitra izay iandreketanareo.
Tandremo rakizy ny lalanao fa feno herisetra kajio ny atao aza atao kilalao fa arato mivelatra hamatotra anao. Matoa aho miteny, tiako sakaiza ny hahasoa anao, fa lalana nizorako fony tanora no misy anao. Tsy mendrika ho ahy, ny hananatra akory izay sitrakao, nefa lozaka raha minia mimaona, tsy hanitsy anao va lah 98 feno fandrimpandrika ny lalan-kizoran’ny olombelona, ary tokony hahatsiaro izany ny tsirairay. Mampitandrina antsika eo anatrehan’izany fahasarotan’ny lalan-kizoran’ny olona izany i nampoina. Tamim-panetren-tena no nilazany fa tsy mendrika ho azy ny hananatra izay sitrapontsika, kanefa heveriny fa heloka ho azy ny minia tsy hampahafantatra izany ho antsika; araka ny voalaza hatrany hoe nefa lozako raha minia mimaona, tsy hanitsy anao. Rahe fehezina dia natokana hanompo ny fianakaviany sy ny manodidina azy i nampoina fa tsy hotompoina akory, ary izany raha teo no filamatra nokendreny teo amin’ny fiainany. Hoy indrindra izy ao amin’ny ny fisiako izaho raha nohatiana tsy misy mba hitserana, na tonga hangorahana fa velona hiantafika va lah 65
Ka iha manam-baly io koahy, hoy nahoda e y! Ianao efa manambady io ve, hoy ilay rangahy. 7. H! Hataoko namany valiko koahy! Hataoko namam-badiko, hoy izy. 8. Maro avao any hoy nahoda e y olo mpa arivo mangataky an’ny zaza reo ao zay fe tsy mahazo, vo iha olo tsy amin-tsiky ty ro hahazo azy. Maro ihany anie, hoy ilay rangahy, olona mpanan-karena nangata-bady an’ireo zaza ireo ao izay, saingy tsy mahazo, maika fa it? Ianao tsy manao akanjo it? No hahazo azy. 9. Ampindramo siky koahy aho fa andron’olo zay tsy ho androko. Ampindramo akanjo aho fa ny andron’ny hafa tsy ho androko. 10. Eh! Hoy nahoda e y, ampindramiko koahy iha. Eny, hoy ilay rangahy, hampindramiko ianao. 11. Roso amy zao i la niavy ao. Lasa amin’izay izy ary dia tonga tao. 12. Zaho baba avy eto hangataky anakao rety ho valiko. Tonga eto aho ry dada hangata-bady iretsy zanakao. 13. Iha hila valy, hoy nahoda, e y hatao akory fe tsy zaho lahy hoval nao o, ha ontoneako tse rozy fa maro avao olo mila an-drozy eto zay, tsy mehefa rozy, vasa iha koa ro hahamety an-drozy. Ianao mitady vady hatao ahoana, hoy ilay rangahy, saingy tsy izaho no hovadinao, andraso hanontaniako aloha ny hevitr’izy ireo fa maro ihany izay olona nangataka azy ireo teto izay, tsy eken’izy ireo, asa ianao noy hampety azy ireo. 14. La volà o ho ahy lahy baba fa zaho tsy raha hisa an-drozy fa la hanam-baly vatany. Mba teneno ho ahy moa ry dada fa tena hanambady aho fa tsy hilalao azy ireo. 15. Tia riàka, hoy babany, ’olo mila valy ka manao akory nareo. Itsy rankizy, hoy rainy, olona mitady vady ka ahoana ny hevitrareo. 16. Zaho baba tsy mahefa hoy ny zainy, zaho koa hoy y zokiny tsy handeha. Tsy handeha aho ry dada, hoy ny zandriny, izaho koa, hoy ny zokiny, tsy handeha. 17. Mandehana, hoy reniny, fa ia koa ro ilanareo vo ha eky nareo, tsy raha hahita olo hanahaky an’io koa nareo. Mandehana, hoy ny reniny. Fa iza no tadiavinareo vao haneky ianareo, tsy hahita olona toy io intsony ianareo. 18. H, laha zay i, hoy y zokiny, handeha neny aho. Raha izany no izy ry neny, hoy ny zokiny, handeha aho ry neny. 19. Natao y fomba iaby. Zaho an’ny baba lafa ha ònjo. Novitaina ny raharaha rehetra. Avy hatrany dia hitondra ny vadiko aho ry dada. 20. Andeso, hoy babany, fa ’anao lahy io. Ento, hoy ny rafozany, fa anao io.
Olana eo amin’ny fampitan-kafatra sy ny tsy faharesen-dahatry ny ray aman-drenin’ny mpianatra epp ampanataovana amin’ny fanabeazana ny mpianatra ao 6taona-12taona ireo no fototra lehibe tsy mampahomby ny fanabeazana any amin’ny epp ampanataovana, kaominina ambohidratrimo ka miteraka faharatsian’izany fanabeazana izany eo amin’ny mpianatra. Miankina tanteraka amin’ny lafiny maro koa anefa izany tsy fahombiazana izany raha to aka tsy mirafitra tsara ireto ny mpampiofana, ny paikady entina hamolavolana ny fiofanana, ny serasera, ny mpianatra, ny ray aman-drenin’ny mpianatra ary ny toerana anaovana ny fiofanana.
Raha ireo zava-misy ireo no jerena, dia hita fa tsy lavorary araka ny tokony ho izy ny fandrindrana ny fampitana ny lesona tao amin’ireo sekoly tekinika nanaovana fanadihadiana. Ny 20 n’ ireo mpampianatra ihany no hita fa nanao tsara ny asany, na dia tsy lavorary an-tsakany sy an-davany aza izany.
Fisantarana zava-baovao mateti-piseho ny sorona tanterahina noho ny fahavitana na fitsanganan ny zavatra iray naorina na notontosaina teo amin ny fiarahamonina. Tsy atao ambanin-javatra ny manao sorona ho fitokanana ny trano vaovao, tranom-panjakana, tetezana, toeram-pitsaboana na ireo foto- drafitr asa hafa naorina ao an-toerana. Anisany hanaovan-tsorona ihany koa ny fitokanam-pasan- drazana vaovao. Ho fanamboarana ny vintan ilay olona tompony hifanaraka amin ilay zavatra no tanjona amin ny fanaovana izany sy ho fialana amin ny tsipak andro. Atahorana tsy hifanitsy sy tsy
Fampitahana voambolana no asa atao; ireo voanteny mitovy na mitovitovy fanononana ka mitovy na mitovitovy hevitra no alahatra mba hanakarana ny feon-teny mifamaly eo amin’izy ireo. Mandrakariva dia voanteny roa avy amin’ireo teny roa tonta no alahatra. Heverina fa tsy kisendrasendra no nahatonga izany fitoviana na fitovitoviana eo amin’ny lafiny fanononana sy hevitra izany fa vokatry ny maha iray fiaviana ireo voanteny ireo. Inoana fa voanteny tokana no niavian’ny voanteny roa iharan’izay tranga izay. Ny feon-teny mitovy tsinjara toerana ao anatin’ireo voanteny ireo no ezahina hofantarina sy tanisaina. Ambara fa ireo feon-teny ireo dia mifanova ao anatin’ny voanteny mifanova eo amin’ny teny iray fiaviana.
Fafana laharana iii amin’ny ankapobeny, nanehoan’ny mpanoratra ny zava-nisy nitranga teo amin’ny firenena ny lohateny antonony. Ohatra ny datin’ny 07 febroary 2009, nisian’ny ra mandrika teto amin’ny firenena. Olona mirohotra ho eny ambohitsorohitra miaramila maro hamono fa tsy hiaro mandripaka amin’ny basy vahoaka malagasy dia indray mipika maso tsy misy teny andraso dia faty mipariaka antso kiakiaka ny lalana voadika feno ra mandriaka 178 ny 50 taona anehoany ny zava-nisy nandritra ny 50 taona nahazoana ny fahaleovantena. Misy koa ny lohateny maneho fandavana tsy azoko sy tsy rariny. Nasian’ny mpanoratra hoe tsy eo anoloan’ny teny hoe azoko sy rariny anehoany fa mandà avy hatrany ny fihetsika sy ny zavatra ambaran’ny mpitondra izy. Ohatra amin’ny hoe tsy azoko tsy azoko, tsy azoko
Pour l’ensemble des partenaires limitrophes, un meilleur développement institutionnel est noté. Il se traduit par la clarification de la raison d’être et la définition des enjeux de manière participative ; une meilleure organisation interne identification des responsabilités des membres du bureau, clarification des responsabilités de l’intercommunalité vis-à-vis des communes, ou de l’organisation paysanne faîtière vis-à-vis des organisations membres à la base ; la mise en place d’outils de planification, de gestion et de suivi des actions élaboration participative et effort d’opérationnaliser un plan d’actions concerté, comité de suivi, pratique de l’auto évaluation l’amélioration des compétences du pali notamment les membres du bureau en matière de gestion et d’organisation organisation de formation, organisation de
Izany hoe rehefa faly ny mpanjaka dia mahazo aina ny vahoaka satria mitondra soa ho azy izay tsy voatrerontrerona izy, mahazo valisoa ny tsirairay. Tahaka izany koa rehefa misy rahona eny amin’ny habakabaka amin’ny fotoanan’ny fararano, dia faly ny vahoaka, satria tena ilaina ny orana amin’io fotoana io, mamelombelona ny ain’ny zava-manana aina rehetra ka mety ho betsaka ny vokatra azo izay ny mikasika iny fanoharana iny. Fa ankehitriny kosa indray isika dia hijery ny mikasika ny ohabolana amin’ny tena maha ohabolana azy. Ny ohabolana hojerena amin’izany
Ambohimahazo no ahafahana manolotra soso-kevitra hanatsarana ny fanabeazana mba hahazoan’izy ireo fanabeazana mamaly ny filàny eo amin’ny fiainana an- davanandro ka hahazoany mampandroso ny fiainany. Nosokajiana telo ny soso-kevitra atolotra eto dia fanatsarana ny fanabeazana any an-tsekoly, fanovana ny fifandraisana mitanila eo amin’ny vehivavy sy ny lehilahy, fiaraha-mientan’ny lehilahy sy vehivavy amin’ny fampandrosoana ny fiainany avy.
Efa voatanisantsika tany aloha ireo asa fiveloman’ny mponina ao ambohitrandriamanitra. Saika anatonan’izy ireo ny mpanandro avokoa ny mahakasika azy ireny, indrindra fa ny varotra. I mangalaza moa dia milaza ny antony mahatonga izany hoe ny fanahin’ny tena malagasy dia tsy mijanona fotsiny amin-javatra hita maso sy azo afàtra. Ny olona dia tsy vatana fe vatana fotsiny, fa vatana eo anivon’ny tontolo tsy hita, ary ireo dia mifameno sy miombona amin’ny toerana misy ny tena. Ireo vatana roa ireo dia mifaningotra ary mifanjahatra any ankoatra 55 ny fiainana andavanandron’ny mponina ao amin’ny kaominina ambanivohitra ambohitrandriamanitra dia lany amin’ny fanaovana ireo asa aman-draharaha any an-tsaha. Koa izy ireo ihany dia efa manandro izay hitondrany ny fiainany. Izany hoe, mijery ny volana vao maraina, ary arakaraka ny fitrangan’izany eny amin’ny lanitra no andraisany fanapahan- kevitra ohatra ny jinja vary, dia ny miarim-bolana no hanatanterahana azy voalohany.
Fehin’ny fizarana fahatelo ny paika nentin’ny mpanoratra naneho ny anatra no lohateny nampitondraina ity fizarana fahatelo ity. Nojerena voalohany tamin’izany ny filalaovan’ny mpanoratra amin’ny feo sy amin’ireo voambolana maro isan-karazany. Tsapa nandritra izany fa natao ho an’ny sokajin-taona rehetra ny tantara fandefa amin’ny onjam-peo. Ny filalaovany amin’ny fehezanteny kosa no nohalalinina manaraka. Hita tamin’izany fa iangalian’ny mpanoratra fatratra ny fehezanteny ampiasainy rehetra, na fohy izany, na lava. Ny fomba nandrafetany ny tantara amin’ny ankapobeny sy ny anjara toerana mbamin’ny lanjan’ireo feon-kira mandravaka ny tantara, ary ny filalaovany amin’ireo sarin-teny isan- karazany kosa no nojerena tao amin’ny toko fahatelo. Samy tsy misy azo atao ambanin-javatra izy ireo, satria samy tena zava-dehibe. Noho izany, na eo amin’ny endrika ivelany, na eo amin’ny vontoatiny, dia miavaka ary tsy mena-mitaha amin’ny karazan-dahateny na karazan-dahatsoratra hafa ny tantara fandefa amin’ny onjam-peo. Avy amin’izany rehetra izany no ahafahana milaza fa mahafeno ireo fepetra maha literatiora azy tokoa izy.
Namaky ireo boky nosoratan’i emilson daniel andriamalala rehetra ; ny boky vainafo tononkira ny 2003, nosoratan-drandja zanamihoatra ; ny boky le manifeste du parti communiste, izay nosoratan’i karl marx sy i frederic engels; ny l’action nosoratan’i ferdinand nathan ary ny baiboly izay matetika tokoa. Misy antony anefa ireo safidy ireo fa tsy notsongaina fotsiny amin’izao.